L'Ajuntament de Sagunt acurta el termini de pagament de factures i el situa per davall de la mitjana durant el segon trimestre de l'any
06 de juliol 2020

![Imagen 1](/media/0gwlvulm/c_gloria-parra-1.jpg)

L'Ajuntament de Sagunt ha reduït el termini mitjà de pagament a proveïdors i l'ha situat per davall de la mitjana que marca la Llei de Morositat, que és de 30 dies, aconseguint que siga de 25 dies en el segon trimestre de 2020. D'esta manera aconseguix reduir a la mitat el període de pagament de factures a empreses i proveïdors que presten servicis a l'Ajuntament en relació al trimestre anterior que es va situar en 51 dies.

  

Segons declaracions de la delegada d'Hisenda, Gloria Parra, «**esta evolució positiva obeix a diverses circumstàncies ja que el segon trimestre va coincidir amb el període de pandèmia i l'Ajuntament va marcar com a prioritat ajudar la ciutadania, per la qual cosa enteníem que era necessari agilitzar i adaptar a l'estat d'alarma tots els departaments econòmics i tots els centres gestors de l'Ajuntament per a minimitzar i reduir el pagament mitjà, d'esta manera donàvem liquiditat a les empreses i per tant a les persones que en treballen**». La regidora ha donat les gràcies a tots els departaments i centres gestors implicats ja que reduir a la mitat el període mitjà de pagament «e**ra un dels reptes, i s'ha aconseguit**».

  

Una altra circumstància que ha provocat esta reducció, contínua la delegada, «**ha sigut que el funcionariat ha teletreballat i ha fet un esforç titànic des de les seues cases perquè esta reducció fora efectiva**». A més, ha explicat que les dades del primer trimestre del retard en els terminis responen, entre d’altres, «**al canvi d'exercici, que sempre és una època un poc més turbulenta, a la liquidació del pressupost anterior, a l'aprovació del pressupost vigent i el seu posterior bolcat en el sistema, així com l'absència d'interventor a l'Ajuntament en este període**».

  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-acurta-el-termini-de-pagament-de-factures-i-el-situa-per-davall-de-la-mitjana-durant-el-segon-trimestre-de-l-any/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-acurta-el-termini-de-pagament-de-factures-i-el-situa-per-davall-de-la-mitjana-durant-el-segon-trimestre-de-l-any/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-acurta-el-termini-de-pagament-de-factures-i-el-situa-per-davall-de-la-mitjana-durant-el-segon-trimestre-de-l-any/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-acurta-el-termini-de-pagament-de-factures-i-el-situa-per-davall-de-la-mitjana-durant-el-segon-trimestre-de-l-any/)